Document ID: 31999D0699

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Οκτωβρίου 1999 για την τροποποίηση της απόφασης 92/469/ΕΟΚ σχετικά με την έγκριση μεθόδων ταξινόμησης των σφαγίων χοίρων στη Δανία [κοινοποιηθείσα υπό τον αριθμό Ε(1999) 3279] (Το κείμενο στη δανική γλώσσα είναι το μόνο αυθεντικό) (1999/699/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρων(1), όπως τροποποιήθηκε τελευταία από τον κανονισμό (ΕΚ) αριθ. 3513/93(2), και ιδίως το άρθρο 5 παράγραφος 2, Εκτιμώντας τα ακόλουθα: (1) η Επιτροπή ενέκρινε διάφορες μεθόδους ταξινόμησης των σφαγίων χοίρων στη Δανία με την απόφαση 92/469/ΕΟΚ(3), όπως τροποποιήθηκε τελευταία από την απόφαση 98/283/ΕΚ(4)· (2) η κυβέρνηση της Δανίας ζήτησε να εγκρίνει η Επιτροπή τη χρησιμοποίηση νέου τύπου για τον υπολογισμό της περιεκτικότητας σε άπαχο κρέας των γδαρμένων σφαγίων στο πλαίσιο των υφιστάμενων μεθόδων ταξινόμησης "KC" και "FOM/MK"· παρασχέθηκε η πληροφορία που ζητήθηκε σύμφωνα με το άρθρο 3 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985, που θεσπίζει λεπτομερείς κανόνες για την εφαρμογή της κοινοτικής κλίμακας ταξινόμησης των σφαγίων χοίρων(5), όπως τροποποιήθηκε τελευταία από τον κανονισμό (ΕΚ) αριθ. 3127/94(6)· από την εξέταση της εν λόγω αίτησης φαίνεται ότι πληρούνται οι όροι για την έγκριση του νέου τύπου ταξινόμησης· (3) πρέπει να τροποποιηθεί η απόφαση 92/469/ΕΟΚ· (4) τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης χοιρίου κρέατος, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 92/469/ΕΟΚ τροποποιείται ως εξής: 1. Το άρθρο 2 αντικαθίσταται από το ακόλουθο κείμενο: "Άρθρο 2 Κατά παρέκκλιση από τον ποιοτικό τύπο που αναφέρεται στο άρθρο 2 του κανονισμού (ΕΟΚ) αριθ. 3220/84, επιτρέπεται η εκδορά σφαγίων χοίρων πριν ζυγιστούν και ταξινομηθούν, και γι' αυτό τα μπροστινά πόδια κόβονται ακριβώς πάνω από το os carpi accessorium και τα πίσω πόδια ακριβώς κάτω από το calcaneum. Τα γδαρμένα σφάγια πρέπει να ταξινομούνται με τη συσκευή 'KC' ή τη συσκευή 'FOM/MK', με τη χρησιμοποίηση του ειδικού τύπου που προβλέπεται στο μέρος 1 και 2 του παραρτήματος. Το βάρος του θερμού σφαγίου (εξαιρουμένου του περινεφρικού λίπους, των νεφρών και του διαφράγματος) αυτών των σφαγίων υπολογίζεται με τον ακόλουθο τύπο: βάρος θερμού σφαγίου = 5,83 + 1,037 × βάρος γδαρμένου σφαγίου." 2. το μέρος 1 του παραρτήματος τροποποιείται ως εξής: Ο τύπος στο σημείο 3 στοχείο β) αντικαθίσταται από τον ακόλουθο: ΑΝΑΦΟΡΑ ΣΕ ΓΡΑΦΙΚΟ ". 3. Το μέρος 2 του παραρτήματος τροποποείται ως εξής: Ο τύπος στο σημείο 3 στοιχείο β) αντικαθίσταται από τον ακόλουθο: ΑΝΑΦΟΡΑ ΣΕ ΓΡΑΦΙΚΟ ". Άρθρο 2 Η παρούσα απόφαση απευθύνεται στο Βασίλειο της Δανίας. Βρυξέλλες, 13 Οκτωβρίου 1999.

Classification Labels:
943
304

Label Descriptions:
{"943": "Τεκμηρίωση", "304": "ΕΚΠΑΙΔΕΥΣΗ"}

EuroVoc IDs (Original): 1360
130
5283
494
122
2106
5962
911
2200
2737

EuroVoc IDs (Expanded): 1360
130
5283
494
122
2106
5962
911
2200
2737

Dataset Source: meu

Split: train